Pitermaricburgas
Pitermaricburgas (angl., afrik.: Pietermaritzburg) – miestas Pietų Afrikos Respublikos rytuose, į šiaurės vakarus nuo Durbano. Kvazulu-Natalio provincijos centras. 520 tūkst. gyventojų (2001). Miestas įkurtas 1838 m. Iki 1994 m. buvo buvusios Natalio provincijos centras. Tanino gavyba iš akacijų žievės. Avalynės, baldų, brezento gamybos, kaučiuko, aliuminio apdirbimo pramonė. Natalio universitetas (įkurtas 1910 m.).